# **Proiectul DECIZIEI ETAPEI DE ÎNCADRARE**

Ca urmare a solicitării de emitere a acordului de mediu adresate de **SC Engie Romania SA cu sediul în Municipiul București, B-dul Mărășești, nr. 4-6, pentru beneficiar Bejenaru Dimitrie Alin,** înregistrată la APM Tulcea cu nr. 10730/31.08.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare,

autoritatea competentă pentru protecţia mediului **APM Tulcea** decide, ca urmare a consultărilor desfăşurate în cadrul şedinţei Comisiei de Analiză Tehnică din data de 17.10.2017, că proiectul **„Branșament gaze naturale ”,** propus a se realiza pentru imobilul situat în str. Granitului, nr. 47 A, identificat prin T9, CC 319, intravilan comuna Jijila, judeţul Tulcea **, nu necesita parcurgerea celorlalte etape ale procedurii de evaluare adecvată**.

**Justificarea prezentei decizii**:

 I. Motivele care au stat la baza luării deciziei etapei de încadrare în procedura de evaluare adecvată sunt următoarele:

- proiectul propus intră sub incidența art.28 din OUG nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, deoarece amplasamentul proiectului se suprapune cu aria protejata **ROSPA0073 Măcin Niculițel**

- amplasamentul se află în intravilanul localitatii Jijila, judeţul Tulcea, teren cu folosintă actuală –curți, construcții. Pe amplasament nu au fost identificate specii de păsări sau alte specii de faună și habitate ale speciilor pentru care a fost declarată aria protejată ROSPA0073 Măcin Niculițelși care ar putea fi afectate de implementarea proiectului .

- beneficiarul a obtinut Avizul Administrației Parcului Național Munții Măcinului cu nr. 284/07.09.2017;

**Localizarea proiectului :**

- amplasamentul se află în intravilanul localității Jijila, str. Principală, nr. 23, judeţul Tulcea, pe un teren cu folosintă actuală – curți, construcții.

**Caracteristicile proiectului :**

Proiectul prevede lucrări de realizare a branșamentului la rețeaua de gaze naturale a imobilului situat pe str. Granitului, nr. 47 A, com. Jijila, jud. Tulcea. Lucrările vor fi executate pe o suprafața de teren de 8 mp, zonă cu pietriș.

* Racordarea la sistemul de distribuție gaze a imobilului se va realiza prin montarea unui branșament din PE 100 SDR 11 cu DN 32 mm și L= 8 ml.
* Se va executa o săpătură cu șanț deschis în zona cu pământ
* Pozarea se face pe un pat de nisip cu grosimea de 10 cm.
* Astuparea șanțului se va face cu straturi succesive de aproximativ 15 cm de pământ mărunțit compactat corespunzător.
* Răsuflătorile se vor monta la capetele tuburilor de protecție , la eventualele ramificații și la sudurile efectuate.
* Imbinarea branșamentului cu conducta se va realiza cu ajutorul teului de branșament care va fi sudat pe conducta de oțel, urmând apoi trecerea sudată PE-OL, apoi sudura prin electrofuziune a țevii de PE.

 Alimentarea cu apa: nu este cazul

 Canalizarea apelor uzate menajere: nu este cazul

 Energie electrica: nu este cazul

 Energie termica: nu este cazul

**Condiţiile de realizare a proiectului:**

Pentru a preveni și eventual a limita si elimina efectele unui posibil impact negativ (posibil doar pe perioada de desfășurare a lucrărilor) se vor lua de către beneficiar și antreprenorul general următoarele măsuri :

* Supravegherea lucrărilor în permanență de către personal specializat și dirigintele de șantier ;
* Reducerea pe cât posibil a perioadei de execuție a lucrărilor de construcții;
* Pe parcursul execuției întreg perimetrul șantierului va fi împrejmuit pentru a nu afecta vizual împrejurimile. Toate materialele folosite vor fi livrate de către furnizori acreditați, transportul, manipularea și depozitarea lor se va realiza fără a afecta mediul înconjurator.
* Toate lucrările se vor desfăsura strict pe amplasament, fără a afecta vecinătățile.
* Lucrările nu vor genera zgomote sau vibrații care să deranjeze speciile pentru care a fost desemnată aria protejată ROSPA0073 Măcin Niculițel.
* Nu se vor folosi echipamente de construcții mari care să genereze zgomote și vibrații.
* Pe parcursul execuției se vor delimita zonele de depozitare pentru diverse materiale de construcție, prin grija constructorului luându-se toate măsurile necesare (realizarea de platforme temporare de depozitare, protejarea solului, împrejmuirea zonelor de depozitare, acoperirea materialelor, etc) pentru a preîntâmpina orice posibilă răspandire a acestora pe sol .
* Pe tot parcursul execuției se vor lua, prin grija antreprenorului general, toate măsurile legate de protejarea biodiversității, solului, subsolului, faunei și vegetației din jurul amplasamentului.
* Toate deșeurile rezultate, toate resturile și materialele nefolosite rămase se vor colecta și depozita separat, în zone bine delimitate și protejate, fiind preluate, la sfârșitul lucrărilor de către constructor și predate unui operator de salubritate autorizat .

Titularul proiectului va respecta condiţiile impuse prin Certificatul de Urbanism nr.38/08.08.2017, emis de Primaria Comunei Jijila.

Se vor respecta prevederile legislaţiei de protecţie a mediului în vigoare .

Titularul proiectului are obligaţia de a notifica în scris APM Tulcea despre orice modificare sau extindere a proiectului survenită de la emiterea Deciziei Etapei de încadrare, înainte de realizarea modificării;

 La finalizarea lucrărilor se va notifica în scris APM Tulcea, GNM – Comisariatul Județean Tulcea, în vederea efectuării controlului de specialitate pentru verificarea respectării prevederilor prezentei decizii și a întocmirii procesului verbal care se anexează și face parte integrantă din procesul verbal de recepție la terminarea lucrărilor.

Conform prevederilor OUG nr. 195 / 2005 privind protectia mediului, aprobata cu modificări prin Legea nr. 264/2006, cu modificările și completările ulterioare – răspunderea pentru corectitudinea informațiilor puse la dispoziția autorității competente pentru protecția mediului și a publicului revine titularului proiectului .

Prezenta decizie a etapei de încadrare este valabilă pe toată perioada punerii în aplicare a proiectului.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Chim. Mirela Aurelia RAICU**

 **Sef Serviciu CFM**

 **Ing.Elena MICU**

Intocmit

Elena ENE